ଆକ୍ରମଣ ମାମଲାଃ ପୂର୍ବତନ ସରପଞ୍ଚଙ୍କ ସମେତ ୨ ଗିରଫ\nଓଡ଼ାପଡ଼ା, ୧୨।୧୨(ଡି.ଏନ.ଏ.)-ଜଣେ ଯୁବକଙ୍କୁ ମରଣାନ୍ତକ ଆକ୍ରମଣ ମାମଲାରେ ଗିରଫ ହୋଇଛନ୍ତି\nଆକ୍ରମଣ ମାମଲାଃ ପୂର୍ବତନ ସରପଞ୍ଚଙ୍କ ସମେତ ୨ ଗିରଫ\t December 12th, 00:00 AM December 12th, 00:00 AM\nଓଡ଼ାପଡ଼ା, ୧୨।୧୨(ଡି.ଏନ.ଏ.)-ଜଣେ ଯୁବକଙ୍କୁ ମରଣାନ୍ତକ ଆକ୍ରମଣ ମାମଲାରେ ଗିରଫ ହୋଇଛନ୍ତି ଢେଙ୍କାନାଳ ଜିଲା ମୋଟଙ୍ଗା ଥାନା ନୟାଭାଗୀରଥିପୁର ପଞ୍ଚାୟତର ପୂର୍ବତନ ସରପଞ୍ଚ ମଦନ ମୋହନ ସାହୁ ଓ ତାଙ୍କର ସମ୍ପର୍କୀୟ ଭାଇ ଲକ୍ଷ୍ମଣ ସାହୁ। ମଙ୍ଗଳବାର ଦୁଇ ଅଭିଯୁକ୍ତଙ୍କୁ କୋର୍ଟ ଚାଲାଣ କରାଯାଇଛି। ଡିସେମ୍ବର ୩ ସନ୍ଧ୍ୟାରେ ତଳବାଘଲୁଣ୍ଡା ଗ୍ରାମର ଯୁଧିଷ୍ଠିର ସାହୁ ଗୁଡିଆକାଟେଣୀ ଅଞ୍ଚଳରୁ ବଜାର ସଉଦା ସାରି ଫେରୁଥିବାବେଳେ ଧଳପୁର ଛକ ନିକଟରେ ମଦନ ଓ ଲକ୍ଷ୍ମଣ ତାଙ୍କୁ ଆକ୍ରମଣ କରିଥିଲେ। ଏଥିସହିତ ତାଙ୍କ ବେକରୁ ଦୁଇଟି ସୁନାଚେନ୍ ଓ ଏକ ହାତଘଣ୍ଟା ଲୁଟି ନେଇଥିଲେ। ଗୁରୁତର ଯୁଧିଷ୍ଠିରଙ୍କୁ ପ୍ରଥମେ ଜିଲା ମୁଖ୍ୟ ଚିକିତ୍ସାଳୟରେ ଭର୍ତ୍ତି କରାଯାଇଥିଲା। ଅବସ୍ଥା ସଙ୍କଟାପନ୍ନ ହେବାରୁ ତାଙ୍କୁ ଭୁବନେଶ୍ୱରସ୍ଥିତ ଏକ ଘରୋଇ ଡାକ୍ତରଖାନାକୁ ସ୍ଥାନାନ୍ତର କରାଯାଇଥିଲା। ଯୁଧିଷ୍ଠିରଙ୍କ ଅଭିଯୋଗକୁ ଭିତ୍ତିକରି ମୋଟଙ୍ଗା ଥାନାରେ କେସ୍ ନଂ. ୧୮୮/୧୭, ଦଫା ୩୪୧, ୩୨୩, ୩୨୫, ୩୭୯ ଓ ୩୪ରେ ଏକ ମାମଲା ରୁଜୁ କରାଯାଇଥିଲା। ଦୁଇ ଅଭିଯୁକ୍ତ ଖସିଯିବାକୁ ଉଦ୍ୟମ କରୁଥିବାବେଳେ ସୋମବାର ସେମାନଙ୍କୁ ପୋଲିସ ଗିରଫ କରିଥିଲା।
